David Ginola

David Ginola (født 25. januar 1967 i Gassin i Provence-Alpes-Côte d'Azur), er en tidligere fransk fotballspiller. Han er også kjent som modell og skuespiller. Han startet sin fotballkarriere i 1985 i Sporting Toulon Var, og spilte for en rekke franske klubber før han ble kjøpt opp av Newcastle for 2,5 millioner pund i 1995. Her ble hans varemerke som en teknisk god fotballspiller etablert. 

Etter hvert fikk han også for vane å komme på kant med sine managere. Etter to år i Newcastle røk han uklar med manager Kenny Dalglish, og ble solgt til Tottenham i juli 1997. 

Det var i perioden som Tottenham-spiller at han i 1999 ble valgt til PFA Player of the Year og Football Writers' Association Footballer of the Year. Han vant også sitt eneste klubb-trofé hos Tottenham, da de vant ligacupen i 1999. Ginola ble i juli 2000 kjøpt opp av Aston Villa for 3 millioner pund. Han var ikke fornøyd med at Tottenham solgte ham, og sa at nyheten om salget hadde slått ham ned som en bombe. 

I januar 2002 ble han utestengt i to kamper og bøtelagt en sum på 22 000 pund da han tråkket på en motstander og begynte å kjefte på fjerde-dommeren fordi han ble utvist.
 I 2002 gikk han til Everton hvor han spilte kun fem kamper før han i mai samme år annonserte at han la opp som aktiv fotballspiller.

Ginola har spilt i to filmer etter at han sluttet med fotballen, Mr Firecul og The Last Drop, og han var stemmeskuespiller i den franske versjonen av Nemo. Han var også modell for hårpleiefirmaet L'Oréal, og har også reklamert for Renault. I 2008 ble Ginola prisbelønt for en rosévin fra hans vingård i Provence.

Meritter 

Paris SG
 Fransk ligamester: 1994
 Fransk cup-vinner: 1993, 1995
 Fransk liga-cup-vinner: 1995

Tottenham Hotspur
 Engelsk ligacup: 1999

Individuelle utmerkelser:
 Årets franske spiller: 1994
 PFA Player of the Year: 1999
 Football Writers' Association Footballer of the Year 1999
 Årets spiller i Tottenham: 1998

Referanser

Eksterne lenker 
 
 
 
 

Franske fotballspillere
Franske landslagsspillere i fotball
Franske modeller
Franske skuespillere
Stemmeskuespillere
Fotballspillere for Sporting Toulon Var
Fotballspillere for RC Paris
Fotballspillere for Stade Brestois 29
Fotballspillere for Paris Saint-Germain FC
Fotballspillere for Newcastle United FC
Fotballspillere for Tottenham Hotspur FC
Fotballspillere for Aston Villa FC
Fotballspillere for Everton FC
Personer fra departementet Var
Fødsler i 1967